रसायन एवं उर्वरक मंत्रालय
केमिकल और पेट्रोकेमिकल क्षेत्र के लिए सकारात्मक और विकासोन्मुख बजट
विश्व की तेजी से बढ़ती अर्थव्यवस्था में समान भागीदारी के लिए भारत सरकार ने एक सशक्त रसायन और पेट्रोकेमिकल्स उद्योग की परिकल्पना की है। भारत रसायन और पेट्रो रसायन का शुद्ध आयातक है। रसायन और पेट्रोकेमिकल की घरेलू मांग और आपूर्ति के अंतर को आयात के माध्यम से पूरा किया जा रहा है। इस क्षेत्र में निवेश को आकर्षित करने के लिए कच्चे माल और मध्यवर्ती/तैयार उत्पादों के शुल्क ढांचे में प्रसार और सुधार की आवश्यकता थी। इस उद्देश्य से घरेलू केमिकल और पेट्रोकेमिकल उद्योग को वैश्विक स्तर पर लागत प्रतिस्पर्द्धी और आत्मनिर्भर बनाने के लिए इसे महत्वपूर्ण ढांचागत शुल्क सहायता प्रदान की गई है।
रसायन और पेट्रोकेमिकल उद्योग की रसायन और पेट्रोकेमिकल के उत्पादन के मामले में वैश्विक स्तर पर लागत प्रतिस्पर्धी बनने के लिए नेफ्था जैसे फीडस्टॉक पर आयात शुल्क में कमी की लंबे समय से मांग रही है। सरकार ने बजट 2021-22 में लंबे समय से चली आ रही इस मांग का ध्यान रखा है। रसायन और पेट्रोकेमिकल उद्योग संघों ने इस केंद्रीय बजट को सकारात्मक और विकासोन्मुख बजट की संज्ञा दी है।
बुनियादी ढांचे पर व्यापक रूप से खर्च पर बल देने से पॉलिमर और विशेष रसायनों जैसे पेट्रोकेमिकल्स की अतिरिक्त खपत होने की संभावना बढ़ी है। इसके अलावा, कृषि केंद्रित सूक्ष्म सिंचाई के लिए परिव्यय को दोगुना करने हेतु 10,000 करोड़ रुपये जैसे उपायों ने पॉलिमर आधारित सिंचाई उत्पादों और सेवाओं के लिए ईंधन की मांग को और बढ़ा दिया।
नई वाहन स्क्रैपिंग नीति से नए और अतिरिक्त वाहनों की आवश्यकता को देखते हुए पॉलिमर और इलेस्टोमर की खपत को बढ़ावा मिलेगा।
स्वास्थ्य सेवा पर बढ़ाए गए परिव्यय और टीकाकरण के लिए अतिरिक्त कोष से सीरिंज और अन्य पॉलिमर आधारित स्वास्थ्य देखभाल उत्पादों की आवश्यकताओं के साथ पॉलिमर खपत में वृद्धि होगी।
सामान्य तौर पर पेट्रोकेमिकल्स और पॉलिमर की आवश्यकता को बढ़ाने के लिए सरकार द्वारा इस क्षेत्र में व्यापक स्तर पर बढाए गए व्यय से स्थानीय मांग में वृद्धि होगी।
प्रमुख अंत-उपयोग क्षेत्रों के लिए पीएलआई योजनाओं के शुभारंभ से देश में पेट्रोकेमिकल खपत को बढ़ावा मिलेगा। चिन्हित किए गए क्षेत्रों में, मोबाइल फोन निर्माण, ऑटो और कलपुर्जे, चिकित्सा उपकरण, कपड़ा उत्पाद आदि जैसे सात क्षेत्र, पेट्रोकेमिकल का महत्वपूर्ण रूप से उपयोग करते हैं, 1.41 लाख करोड़ रुपये के अनुमानित परिव्यय से पेट्रोकेमिकल उद्योग के विकास को बेहद मजबूती मिलेगी।
सरकार ने कपड़ा उद्योग को बढ़ावा देने के लिए देश में सात बड़े टैक्सटाइल पार्क खोलने की घोषणा की है। दुनिया अब भारत को कपड़ा उत्पादों के स्रोत के रूप में देख रही है। वैश्विक खरीदार अब चीन और अन्य दक्षिण-पूर्व एशियाई देशों से इन उत्पादों पर ध्यान केंद्रित करने के बजाय भारत में उत्पाद का स्रोत ढूंढ़ने में प्रसन्नता का अनुभव करेंगे। इससे इन टेक्सटाइल पार्कों में उपलब्ध कराई गई कुशल आपूर्ति श्रृंखला और बुनियादी ढांचे के माध्यम से मूल्य श्रृंखला के एक घटक के रूप में मानव निर्मित फाइबर सहित पूरी वस्त्र मूल्य श्रृंखला को समर्थन मिलेगा।
सिंथेटिक उद्योग ने कच्चे कपास पर आयात शुल्क में वृद्धि का स्वागत किया है। इससे किसानों को कपास उत्पादन पर बेहतर पारिश्रमिक प्राप्त होगा और पड़ोसी देशों से आने वाले सस्ते आयात को भी समाप्त किया जा सकेगा। जैसे कि भारत में कपास का अधिशेष है और कपास निर्यात करने के बजाय इसका उपयोग घरेलू स्तर पर किया जा सकेगा।
उद्योग जगत ने रेशम और रेशम उत्पादों पर बीसीडी में वृद्धि का भी स्वागत किया है। सिंथेटिक उद्योग रेशम के उत्पादों को सिंथेटिक फाइबर से बाहर के उत्पादों की तरह रेशम की आपूर्ति करके रेशम उत्पादों का विकल्प तैयार कर सकेगा।
नेफ्था शुल्क को 4 प्रतिशत से घटाकर 2.5 प्रतिशत किया गया; नेफ्था पर सीमा शुल्क कम होने के परिणामस्वरूप लागत प्रतिस्पर्धी ओलेफिन और एरोमेटिक्स की उपलब्धता से पटाखों के उपयोग में सुधार होगा। कम लागत वाले नेफ्था से भी मूल्य श्रृंखला में पेट्रोकेमिकल मध्यवर्ती के लिए एथिलीन और प्रोपलीन की उपलब्धता का एक मार्ग खुलेगा और प्रमुख बुनियादी पेट्रोकेमिकल्स के उत्पादन को और बढ़ावा मिलेगा।
कार्बन ब्लैक ड्यूटी को 5 प्रतिशत से बढ़ाकर 7.5 प्रतिशत किया गया; टायर बनाने में कार्बन ब्लैक का उपयोग किया जाता है। ऑटोमोबाइल उद्योग के विकास से कार्बन ब्लैक की नई क्षमता का निर्माण होगा और घरेलू उद्यमियों की क्षमता में भी सुधार होगा।
प्लास्टिक के सामानों पर सीमा शुल्क 10 प्रतिशत से बढ़ाकर 15 प्रतिशत किया गया; यह सस्ते आयात की तुलना में स्थानीय प्लास्टिक निर्माण के लिए प्लास्टिक प्रतिस्पर्धी लागतों में मदद करेगा। इसके अलावा, यह प्लास्टिक के सामान के निर्माताओं की क्षमता में वृद्धि करेगा।
पॉलीकार्बोनेट्स ड्यूटी पर 5 से 7.5% की वृद्धि हुई; इसका उपयोग शैटरप्रूफ विंडो, लाइटवेट चश्मा लेंस आदि बनाने के लिए किया जाता है। संशोधित शुल्क से भारत में निवेश को आकर्षित किया जा सकेगा और इससे पॉली अर्थेन्स और स्थानीय निर्माताओं को मदद मिलेगी।
मेथिलीन डिपेनहिल डायसोसायनेट  पर शुल्क को शून्य से बढ़ाकर 7.5 प्रतिशत किया गया। इसका उपयोग कई अनुप्रयोगों, स्पानडेक्स यार्न, आदि के लिए पॉलीयुरथेन के उत्पादन में किया जा रहा है। भारत में पॉलीयूरेथेन की बढ़ती मांग और कोई स्थानीय उद्यमी की उपस्थिति न होने से यह संशोधित सीमा शुल्क भारत में निवेश को आकर्षित करेंगे और इस क्षेत्र में आपूर्ति सुनिश्चित करेंगे।
इस क्षेत्र से जुड़े उद्योगों और संघों ने एक सकारात्मक और विकासोन्मुख बजट के लिए केंद्रीय वित्त मंत्री और केंद्रीय रसायन और उर्वरक मंत्री को धन्यवाद दिया।